ମହୁଲି ଏକ ନିଶାଯୁକ୍ତ ପାନୀୟ ଯାହାକୁ ମୁଖ୍ୟତଃ ଓଡ଼ିଶାର ଉତ୍ତର ଓ ପଶ୍ଚିମାଞ୍ଚଳରେ ତଥା ଛତିଶଗଡ଼,ଝାଡ଼ଖଣ୍ଡ ଓ ଉତ୍ତର ମହାରାଷ୍ଟ୍ରର ଜନଜାତିମାନେ ବିଭିନ୍ନ ଉତ୍ସବରେ ପାନ କରିଥାନ୍ତି । ମହୁଲ ଗଛର ଫୁଲରୁ ସ୍ୱତନ୍ତ୍ର କିଣ୍ୱନ ପ୍ରକ୍ରିୟାଦ୍ୱାରା ଏହାକୁ ତିଆରି କରାଯାଏ । ସାଧାରଣତଃ ଏଥିରେ ଆଲକହଲ ପ୍ରତିଶତ ୨୫-୪୫ ମଧ୍ୟରେ ରହିଥାଏ । ପ୍ରସ୍ତୁତି ପ୍ରଣାଳୀ ୫ଲି. ମହୁଲିର ପ୍ରସ୍ତୁତି ପାଇଁ ପ୍ରଥମେ ୧ କେ.ଜି ମହୁଲ ଫୁଲ ଏବଂ ୫0 ଲି. ଗୁଡକୁ ମିଶାଇ ୫ ଦିନ ପାଇଁ ଏକ ପାତ୍ରରେ ରଖାଯାଏ। ଏହାକୁ ଏକ ବାଉଁଶର ତାଟିରେ ଘୋଡାଇ କିଣ୍ୱନ ପ୍ରକ୍ରିୟାକୁ ତ୍ୱରାନ୍ୱିତ କରାଯାଏ। ଯେତେବେଳେ ଏହି ମିଶ୍ରଣ ପୂରାପୂରି ପିତା ହେଇଯାଏ, ତେବେ ପାଗ ପ୍ରସ୍ତୁତ ବୋଲି ଧରାଯାଏ। ଏହି ମିଶ୍ରଣକୁ ହାଣ୍ଡିଦ୍ୱାରା ନିଆଁ ଉପରେ ରଖି ଗରମ କରାଯାଏ ଏବଂ ବାଷ୍ପକୁ ପାତନ ପଦ୍ଧତିରେ ସଂଗ୍ରହ କରି ଥଣ୍ଡା କରା ଯାଏ । ଏହି ସଂଗ୍ରହୀତ ବାଷ୍ପ ଥଣ୍ଡା ହେଲା ପରେ ମହୁଲି ଭାବରେ ବ୍ୟବହୃତ ହୁଏ।